พอดีว่ามีเพศสัมพันธ์กับแฟน(ป้องกัน)เมื่อวันพุธที่ผ่านมาค่ะ แล้วเหมือนจะผิดท่าหรืออะไรสักอย่างเลยรู้สึกแสบๆตรงปากช่องคลอด แล้วก็มีเลือดไหลเล็กน้อย จนวันศุกร์ก็ยังแสบแล้วเลือดก็ยังไหลนิดหน่อยเหมือนเดิม ต้องทำยังไงคะ แผลจะหายเองได้ไหม รบกวนด้วยนะคะคุณ ขอบมากค่ะ
สวัสดีค่ะ อาการแสบบริเวณอวัยวะเพศภายนอก เป็นแผลและมีเลือดไหลเล็กน้อย อาจเกิดจาก- จากการบาดเจ็บ เช่น การมีเพศสัมพันธ์ที่รุนแรง ใช้สิ่งของสอดใส่ช่องคลอด เป็นต้น- การโดนแมลงสัตว์กัดต่อย- เริมที่อวัยวะเพศ เริ่มแรกจะมีตุ่มน้ำใสเกิดขึ้นก่อน ซึ่งอาจไม่ทันได้สังเกตก็ได้ ต่อมาตุ่มน้ำจะแตกและกลายเป็นแผล มีอาการเจ็บ แสบและปวด มีน้ำเหลืองซึม แต่มักไม่ได้ทำให้มีเลือดไหล ยกเว้นเกิดการเสียดสี- การระคายเคืองจากสารเคมีบางอย่าง เช่น สารเคมีในถุงยางอนามัย เป็นต้น แต่ก็ไม่น่าทำให้เกิดเลือดไหล- โรคติดต่อทางเพศสัมพันธ์อื่นๆ เช่น ซิฟิลิส แผลริมอ่อน เป็นต้น แต่จะไม่ได้เกิดขึ้นทันทีหลังจากมีเพศสัมพันธ์ จะใช้เวลาหลายวันหรือสัปดาห์จึงจะเกิดอาการหากเป็นแผลที่เกิดจากการบาดเจ็บ หรือถูกแมลงกัด เลือดก็น่าจะหยุดไหลไปแล้ว ดังนั้น หากยังคงมีเลือดไหลตั้งแต่วันพุธจนถึงวันนี้ และยังมีอาการเจ็บ แสบ แนะนำว่าควรไปพบแพทย์เพื่อตรวจวินิจฉัยค่ะ ในเบื้องต้น ก็ไม่ควรไปจับ ถูแผลดังกล่าว ไม่ใส่ยาหรือทาครีมใดๆ หลังอาบน้ำควรซับให้แห้ง และงดการมีเพศสัมพันธ์ไปก่อนค่ะ